યુવતિએ ફરિયાદમાં જણાવ્યું છે કે હું ગઇકાલે ત્રણેક વાગ્યે મારા ઘર પાસે ઉભી હતી અને ફોન પર મારા સગા સાથે વાત કરી રહી હતી ત્યારે વિશાલ ડાભી બાઇક લઇને આવેલ અને મેં પહેરેલ ડ્રેસના ગળાના ભાગેથી પકડીને ખેંચીને મને ઢસડી હતી અને છેડતી કરી હતી. મેં રાડારાડ કરતાં મારા બા તથા ભાભી સહિતના આવી ગયા હતાં. જેથી વિશાલ ભાગી ગયો હતો. અમે પોલીસને જાણ કરતાં ગાડી આવી હતી. પણ ત્યારે વિશાલ મળ્યો નહોતો.